DA: Regering moet Jeugliga-eise verwerp
• Nuus • DA: Regering moet Jeugliga-eise verwerp
Die DA vra die Regering om mnr. Ronal Lamola se uitsprake te verwerp. Foto: ANTON CROUS
Die DA vra die Regering om eise te verwerp dat die Grondwet verander moet word sodat grond sonder vergoeding onteien kan word.
Mnr. Ronald Lamola, adjunkleier van die ANC-jeugliga, het vandeesweek gewaarsku as wittes nie hul grond vrywillig aan swart mense oorhandig nie, kan grondvergrype soos in Zimbabwe in Suid-Afrika voorkom.Mnr. Athol Trollip, die DA se skaduminister vir landelike ontwikkeling en grondhervorming, het gesê geskiedkundige bewyse dui daarop dat die afvat van grond deur die Naturellen Grondwet van 1913 tot langdurige ekonomiese verval en ontbering, veral in die voormalige tuislandgebiede, gelei het. Onteiening werk nieGeen ekonomie waar onteiening sonder vergoeding toegepas is, was nog op lang termyn suksesvol nie. “Die enigste begunstigdes is die skelm politieke elite.”Suid-Afrika is nie immuun teen die wêreldwye ekonomiese afswaai nie. Oproepe om onteiening ondermyn die Regering se pogings om beleggings te trek. Sonder beleggings sal die beoogde ekonomiese groeikoers van 8% nie bereik word om die nodige werk te skep nie.Trollip het gesê enige aanval op grondregte sal voedselsekerheid en werkskepping in gedrang bring.Die beginsel van gewillige verkoper en vrywilliger koper kan nie die skuld kry vir die skokkende slakkepas waarteen grondhervorming plaasvind nie, het hy gesê. 'Roekeloos'Dr. Pieter Mulder, Adjunkminister van Landbou, Bosbou en Visserye, het in die Nasionale Raad van Provinsies die ANC-jeugliga se uitlatings as uiters skokkend en roekeloos beskryf.Die jeugliga het onder meer gesê as boere wil leef, moet hulle hul grond verlaat. “Dit is uiters skokkend en ondermyn pogings om voedselsekerheid te bewerkstellig.”Mulder het gesê daar heers 'n goeie gesindheid by die belanghebbendes, insluitend die georganiseerde landbou, maar hierdie tipe uitsprake vertroebel goeie verhoudinge. “Ons het samewerking nodig en nie hierdie tipe onaanvaarbare propaganda nie,” het hy gesê.
2012/06/07 11:23:23 AM
Dr Mulder/Mnr Trollip - ons kan hierdie goed 1 miljoen keer vir mekaar hier in rsa sê - dit is egter die enigste plek waar dit gese moet word nie - hierdie "bedreiging" moet op internasionale vlak gelug word sodat die wereld (VN) vroegtydig daarvan bewus gemaak kan word en pro-aktiewe maatreels betyds in plek geplaas kan word - as ons toelaat dat dieselfde hier gebeur as in ZIM, dan moet ons ons koppe laat lees - of DAN is Prof Willemse se uitlating relevant: as jy negatief is, vat jou goed en trek - Saam met die georganiseerde landbou MOET die DA en VF+ hierdie bedreiging van die Grondwet hokslaan en ek/ander sal ook nie vir hulle stem alvoor hulle duidelike stappe hieromtrent neem nie - opposisie partye sale hulle kleure hieromtrent moet wys
2012/06/07 12:56:59 PM
Ek het dit gesien op kyknet nuus en moet erken dit het nogal emosie by my wakker gemaak. die comment dat die boer se veiligheid nie gewaarborg kan word nie het my teen die dak gehad. daar moet 'n duidlike boodskap terug gestuur word wat se in dien so aanval gebeur dat die veiligheid van die aanvallers ook nie gewaarborg kan word nie. Naam